האדם והטבע

האדם והטבע הוא חיבור הגותי מאת ההוגה והמחנך הציוני אהרן דוד גורדון, אשר נחשב ליצירתו הידועה והבולטת ביותר. החיבור עוסק בפילוסופיה, מוסר, והקשר בין האדם לסביבתו. הוא נכתב בעשור השני של המאה ה-20 בארץ ישראל. חלק מהמאמרים המהווים את החיבור התפרסמו בעיתונות בימיו של גורדון, והיתר נערך מכתב יד והופיע לראשונה לאחר מותו. "האדם והטבע" הופיע כחיבור שלם בשנת 1927 בהוצאת הפועל הצעיר. בתחילת שנות ה-50 נערך שוב והופיע בצורת כרך כחלק מסדרת כתבי א"ד גורדון בעריכת שמואל הוגו ברגמן ואליעזר שוחט. בשנת 2020 ראתה אור גרסה נוספת, ערוכה מכתב היד, בהוצאת מאגנס בעריכת יובל גובני ורון מרגולין.

קישורים חיצוניים 

 האדם והטבע בפרויקט בן יהודה

ספרי עיון בעברית
חיבורים פילוסופיים
ספרי 1927
יצירות שהתפרסמו לאחר מות מחבריהן
זכויות בעלי חיים: ספרות